28 Jurnalul Oficial al Uniunii Europene 02/vol. 9 31996R2398 18.12.1996 JURNALUL OFICIAL AL COMUNITĂȚILOR EUROPENE L 327|7 REGULAMENTUL (CE) NR. 2398/96 AL CONSILIULUI din 12 decembrie 1996 privind deschiderea unui contingent tarifar de carne de curcan originară și provenind din Israel prevăzut de Acordul de asociere și de Acordul interimar dintre Comunitatea Europeană și Statul Israel CONSILIUL UNIUNII EUROPENE, având în vedere Tratatul de instituire a Comunității Europene, în special articolul 113, având în vedere propunerea Comisiei, întrucât acordul euromediteraneean care stabilește o asociere între Comunitatea Europeană și statele membre, pe de o parte, și Statul Israel, pe de altă parte, a fost semnat la Bruxelles la 20 noiembrie 1995; întrucât, până la intrarea în vigoare a acestui acord, dispozițiile comerciale ale acestuia au fost puse în aplicare prin Acordul inte- rimar dintre Comunitatea Europeană și Comunitatea Europeană a Cărbunelui și Oțelului, pe de o parte, și Statul Israel, pe de altă parte, cu privire la comerț și măsurile de însoțire, aprobat prin Decizia 96/206/CECA, CE a Consiliului și a Comisiei (!), acord care a fost semnat la 18 decembrie 1995 și a intrat în vigoare la 1 ianuarie 1996; întrucât protocolul nr. 1 din acordurile respective prevede o redu- cere a dreptului vamal specific aplicabil la importul în Comuni- tate de carne de curcan originară și provenind din această țară, în limita a 1 400 de tone; întrucât se recomandă să se deschidă acest contingent pe bază anuală, începând cu 1 ianuarie 1996 și să se prevadă adoptarea măsurilor necesare pentru gestionarea acestuia, ADOPTĂ PREZENTUL REGULAMENT: Articolul 1 Se deschide un contingent tarifar de import de carne de curcan originară și provenind din Israel în limita unui volum anual de 1 400 de tone. Drepturile vamale specifice care se aplică pentru carnea de curcan importată pe baza acestui contingent și aflată sub incidența codurilor NC specificate în cele ce urmează sunt: 0207 25 10: 170 ECU pentru o tonă; 0207 25 90: 186 ECU pentru o tonă; 0207 27 30: 134 ECU pentru o tonă; 020727 40: 93 ECU pentru o tonă; 0207 27 50: 339 ECU pentru o tonă; 0207 27 60: 127 ECU pentru o tonă; 0207 27 70: 230 ECU pentru o tonă. Articolul 2 Normele de aplicare a prezentului regulament se adoptă în conformitate cu procedura prevăzută la articolul 17 din Regulamentul (CEE) nr. 2777|75 (2). Articolul 3 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la 1 ianuarie 1996. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 decembrie 1996. () JOL71,20.3.1996,p. 1. Pentru Consiliu Președintele A. DUKES () JOL282,1.11.1975, p. 77. Regulament astfel cum a fost modificat ultima dată prin Regulamentul (CE) nr. 2916/95 (JO L 305, 19.12.1995, p. 49).